Karang sebuah tulisan dalam bahasa Minangkabau yang bernada deskriptif dan panjangnya 1 paragraf.

Namo Fir’aun muncua di Alquran sabanyak 74 kali di 27 surat yang babeda. Fir’aun bagitu takenal sabagai simbol antagonis, musuah kabenaran dan pamimpin kabatilan. Fir’aun adolah lambang pamimpin yang dzolim dan manusia paliang congkak di muka bumi. Inyo alah mamakai pakaian kasombongan yang sabananyo hanyo punyo Allah. Saking sombongnyo Fir’aun bahkan manganggap dirinyo sabagai tuhan. Sadonyo yang dilakuan Fir’aun alah malampaui batas. Jiko awak batanyo tantang kabangisan, mako inyolah yang paliang bangih. Indak ado batasan dalam dirinyo. Fir’aun salalu maremehan rakyatnyo. Rakyat salalu dipadutoan jo dibungkam sahinggo indak bisa malakukan apo-apo. Indak bisa mangutarakan pandapeknyo. Indak bisa bagarak malawan apolai mambarontak. Inyo mambodohi kaumnyo jo kakarasan, kadang pulo jo rayuan. Sahinggo indak ado lai yang berani malawan.